5
KVIETIMAS 

TEIKTI PASIŪLYMĄ MAŽOS VERTĖS PIRKIME, ATLIEKANT PIRKIMĄ CVP IS PRIEMONĖMIS SKELBIAMOS APKLAUSOS BŪDU

	NEŠMENŲ NUSAUSINIMO IR TRANSPORTAVIMO ĮRENGINIO PIRKIMAS 

[bookmark: _Toc47844928][bookmark: _Toc60525482]I. BENDROSIOS NUOSTATOS

1. UAB „Dzūkijos vandenys“ (įmonės kodas 149566841), Pulko g. 75, 62128 Alytus (toliau vadinama – perkantysis subjektas) numato pirkti nešmenų nusausinimo ir transportavimo įrenginį ir kviečia teikti pasiūlymą.
2. Pirkimas vykdomas vadovaujantis perkančiojo subjekto pasitvirtintu ir Centrinėje viešųjų pirkimų informacinėje sistemoje (toliau – CVP IS) paskelbtu ,,UAB „Dzūkijos vandenys“ mažos vertės pirkimų tvarkos aprašu, kuris patvirtintas bendrovės direktoriaus 2017-12-29 įsakymu Nr. 168 V (suvestinė redakcija nuo 2024-05-22) (toliau – aprašas) bei šiomis kvietimo sąlygomis. 
	3. Pirkimas vykdomas CVP IS priemonėmis, pirkimo būdas – skelbiama apklausa.
4. Pasiūlymai turi būti teikiami tik elektroninėmis priemonėmis, naudojant CVP IS.
5. Šio pirkimo metu derybos nebus vykdomos. 
6. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų.
7. Perkantysis subjektas yra pridėtinės vertės mokesčio (toliau – PVM) mokėtojas.
8. Tiesioginį ryšį su tiekėjais palaikyti ir gauti pranešimus įgalioti perkančiojo subjekto atstovai:
8.1. pirkimų skyriaus vadovė Dalia Žilinskienė, tel. +370 315 55 980, el. pašto adresas dzilinskiene@vandenys.lt;
8.2. nuotekų šalinimo ir valymo cecho vadovas Gintaras Bolys, tel. +370 315 77 527, mob. +370 687 50 574, el. pašto adresas gbolys@vandenys.lt.
 
II. PIRKIMO OBJEKTAS

9. Pirkimo objektas – nešmenų nusausinimo ir transportavimo įrenginio pirkimas (toliau – presas). Šis pirkimas į dalis neskaidomas. 
10. Paskirtis – grotų sulaikytų nešmenų nusausinimas.
11. Perkama sraigtinis konvejeris presas grotų nešmenims nusausinti (1 vnt.) ir jo įrengimas, paleidimas, derinimas.
12. Presas bus statomas vietoje susidėvėjusio nusausinimo ir transportavimo įrenginio MEVA.
[bookmark: _Hlk63324169]12. Reikalavimai tiekėjui:
12.1. seno preso demontavimas, naujo sumontavimas;
12.2. reikalinga pateikti ir sumontuoti presą, kad tiktų prie esamų grotų;
12.3. minimalus garantinis laikotarpis presui – ne mažiau 24 mėn.
13. Reikalavimai perkamam presui:
13.1. presas turės nusausinti dviejų grotų „MN X8 2100-950-3“ sulaikytus nešmenis;
13.2. preso našumas turi būti ne mažiau 3m3/h;
13.3. nešmenys po nusausinimo turi būti ne mažiau 35 % SM;
13.4. preso sienelių storis turi būti ne mažiau 3 mm. Medžiaga EN 1.4404;
13.5. preso dangčio storis turi būti ne mažiau 2 mm. Medžiaga EN 1.4404;
13.6. vidinio sraigto medžiaga S355JO specialus dažytas plienas;
13.7. elektros variklio galia ne mažiau 3 kW ir ne daugiau 3,5 kW;
13.8. įtampa 400 voltų;
13.9. dažnis 50 Hz;
13.10. apsaugos klasė ne mažiau IP55;
13.11. preso įrenginys turi turėti apžiūros liuką.
[bookmark: part_d881f422ef2e4e278b18bf604ab91fde][bookmark: part_dac5782f36594026bfebe0040961c91b][bookmark: _Hlk26168921][bookmark: _Hlk524355431]14. Preso įrengimo terminas – ne ilgiau kaip 6 mėn. nuo sutarties įsigaliojimo dienos.
15. Preso įrengimo vieta – Žaunieriškių g. 5, Alytus.
16. Presui taikomi minimalūs aplinkos apsaugos kriterijai:
16.1. presui pagaminti, paleidimo darbams atlikti nenaudojama pavojingųjų cheminių medžiagų, neteršiama aplinka ir nekeliamas pavojus sveikatai;
16.2. pagaminta įranga yra tvirta, funkcionali, jos atskiros sudedamosios dalys lengvai pataisomos ir (ar) pakeičiamos; 
16.3. įranga arba jos dalys, nebetinkamos naudoti, turi būti perdirbamos.
Atitiktį reikalavimams įrodantys dokumentai: gamintojo ir (ar) tiekėjo deklaracija (pateikiant objektyvius įrodymus) arba kiti lygiaverčiai įrodymai.
Atitiktį 16.1 – 16.3 p. reikalavimams įrodančius dokumentus tiekėjas turi pateikti kartu su pasiūlymu.  Pateikiami skenuoti dokumentai elektronine forma.

III. TIEKĖJŲ PAŠALINIMO PAGRINDAI IR REIKALAVIMAI TIEKĖJŲ
KVALIFIKACIJAI

17. Tiekėjų kvalifikacija nebus tikrinama. 
18. Jeigu tiekėjo, tiekėjų grupės, subrangovų ir kitų ūkio subjektų kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas įsipareigoja, kad pirkimo sutartį vykdys tik tokią teisę turintys asmenys. Perkantysis subjektas pasilieka teisę prašyti tiekėjo pateikti šį atitikimą įrodančius dokumentus.
19. Tiekėjui taikomas pašalinimo pagrindas pagal VPĮ 46 straipsnio 2¹ dalį:
19.1. tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose. Iš Lietuvoje įsteigtų subjektų įrodančių dokumentų nereikalaujama. Užtenka nurodyti pasiūlyme.

IV. TIEKĖJŲ GRUPĖS, SUBTIEKĖJŲ IR KITŲ ŪKIO SUBJEKTŲ DALYVAVIMAS PIRKIME

20. Jei pirkimo procedūrose dalyvauja tiekėjų grupė, ji privalo pateikti jungtinės veiklos sutartį (pateikiamas skenuotas dokumentas elektronine forma). 
21. Tiekėjas savo pasiūlyme privalo nurodyti, kokiai sutarties daliai ir kokius subtiekėjus,                                                                                                                                                                                                                                                                                                                                                                                                                                                                         jeigu tai yra žinoma, jis ketina pasitelkti. 
22. Perkantysis subjektas nereikalauja, kad tiekėjų grupės pateiktą pasiūlymą pripažinus laimėjusiu ir pasiūlius sudaryti sutartį, ši tiekėjų grupė įgautų tam tikrą teisinę formą. 
23. Kai tiekėjas pageidauja remtis kitų ūkio subjektų pajėgumais, jis privalo perkančiajam subjektui pasiūlyme įrodyti, kad vykdant sutartį ūkio subjektų, kurių pajėgumais jis remiasi, ištekliai jam bus prieinami. 

V. REIKALAVIMAI  PASIŪLYMŲ PATEIKIMUI

24. Pateikdamas pasiūlymą tiekėjas sutinka su kvietime nurodytomis sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui. 
25. Pateikti galima tik vieną pasiūlymą, nepriklausomai nuo to, ar pasiūlymą jis teikia kaip atskiras tiekėjas, ar kaip jungtinės veiklos sutarties pagrindu susivienijusios tiekėjų grupės šalis. 
26. Alternatyvių pasiūlymų pateikti neleidžiama. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
27. Pirkimo dokumentai rengiami lietuvių kalba. Jei su pasiūlymu pateikiami dokumentai negali būti pateikti lietuvių kalba, šie dokumentai turi būti pateikti originalo kalba, pridedant jų vertimą į lietuvių kalbą. Kilus ginčui, pirmenybė yra teikiama dokumentams ar dokumentų vertimui lietuvių kalba, išskyrus pasiūlymo galiojimo užtikrinimo dokumentą, kai pirmenybė teikiama originaliam tekstui. Kilus įtarimų dėl pasiūlyme pateikto dokumento vertimo kokybės ir (ar) jo atitikties dokumento originalo turiniui, perkantysis subjektas pasilieka teisę reikalauti pateikti vertėjo parašu ir vertimų biuro antspaudu (jei turi) patvirtintą šio dokumento vertimą ir (arba) nurodyti, kad vertimą atlikusio asmens parašas būtų patvirtintas notariškai. Jei perkančiojo subjekto prašomi dokumentai bus pateikti anglų kalba (pvz., įgaliojimas pasirašyti pasiūlymą, sertifikatai ir pan.), bet perkančiajam subjektui jų turinys bus aiškus ir be vertimo į lietuvių kalbą, perkantysis subjektas pasilieka teisę neprašyti pateikti vertimų į lietuvių kalbą.
28. Perkantysis subjektas nereikalauja pasiūlymą pasirašyti kvalifikuotu elektroniniu parašu.
29. Pasiūlymas CVP IS priemonėmis turi būti pateiktas ne vėliau kaip iki skelbime ir CVP IS nurodytos pasiūlymų pateikimo termino pabaigos.
30. Tiekėjo pasiūlymą sudaro CVP IS priemonėmis pateiktų dokumentų ir duomenų visuma:
30.1. CVP IS pasiūlymo lango eilutėje „Prisegti dokumentai“ pateikti duomenys ir dokumentai:
30.1.1. užpildytas, pasirašytas ir nuskenuotas (išskyrus tuos atvejus, kai pasirašoma elektroniniu parašu) pasiūlymas, parengtas pagal kvietimo 1 priedą;
30.1.2. jei pasiūlymo dokumentus ir (ar) pasiūlymą pasirašo vadovo įgaliotas asmuo, prie pasiūlymo turi būti pridėtas galiojantis įgaliojimas arba kitas dokumentas, suteikiantis teisę pasirašyti pasiūlymą (pateikiamas skenuotas dokumentas elektronine forma);
30.1.3. jungtinės veiklos sutartis, jei vieną pasiūlymą pateikia jungtinei veiklai susivienijusių tiekėjų grupė;
30.1.4. kita kvietime prašoma informacija ir (ar) dokumentai;
30.2. pasiūlymo paaiškinimai bei atsakymai dėl pasiūlymo (jei tokių yra).
31. Pasiūlymo kaina (kvietimo 1 priedas) turi būti nurodyta eurais dviejų skaičių po kablelio tikslumu. Apskaičiuojant pasiūlymo kainą, turi būti atsižvelgta į visą kvietimo II dalyje nurodytą pirkimo objekto apimtį, kainos sudėtines dalis, į keliamus reikalavimus ir pan. Į pasiūlymo kainą turi būti įskaityti visi mokesčiai bei visos kitos tiekėjo patirtos ir (ar) galimos patirti tiesioginės ir netiesioginės išlaidos ir mokesčiai, susiję su preso įrengimu.
[bookmark: _Hlk506032819]32. Tiekėjas pasiūlyme turi aiškiai nurodyti, kuri pasiūlymo informacija yra konfidenciali, vadovaujantis PĮ 32 straipsniu. Jei tokia informacija pasiūlyme nebus nurodyta, tuomet bus laikoma, kad bet kuri pateiktame pasiūlyme nurodyta informacija nėra konfidenciali. Jeigu perkančiajam subjektui kyla abejonių dėl tiekėjo pasiūlyme nurodytos informacijos konfidencialumo, jis privalo prašyti tiekėjo įrodyti, kodėl nurodyta informacija yra konfidenciali. Jeigu tiekėjas per perkančiojo subjekto nurodytą terminą, kuris negali būti trumpesnis kaip 3 darbo dienos, nepateikia tokių įrodymų arba pateikia netinkamus įrodymus, laikoma, kad tokia informacija nėra konfidenciali. 
Tiekėjas, teikdamas pasiūlymą, turi uždengti / paslėpti fizinių asmenų asmens duomenis, jeigu tie duomenys nėra būtini.

VI. PASIŪLYMŲ GALIOJIMAS IR PASIŪLYMŲ GALIOJIMO UŽTIKRINIMAS

33. Pasiūlymas galioja jame tiekėjo nurodytą laiką. Pasiūlymas turi galioti ne trumpiau nei 60 (šešiasdešimt) dienų nuo pasiūlymų pateikimo termino dienos. Jeigu pasiūlyme nenurodytas jo galiojimo laikas, laikoma, kad pasiūlymas galioja 60 dienų.
34. Perkantysis subjektas nereikalauja pasiūlymo galiojimo užtikrinimo.

VII. SUSIPAŽINIMAS SU PASIŪLYMAIS

35. Susipažinimas su CVP IS priemonėmis pateiktais tiekėjų pasiūlymais vyks 2026 m. sausio 12 d. 
36. Jei pasiūlymai teikiami elektroninėmis priemonėmis, tuomet susipažinimo su pasiūlymais procedūroje tiekėjai nedalyvauja ir perkantysis subjektas neteikia informacijos tiekėjams apie pasiūlymus pateikusius tiekėjus, pasiūlytas kainas iki kol bus įvertinti pasiūlymai ir nustatyta pasiūlymų eilė.


VIII. PASIŪLYMŲ NAGRINĖJIMAS IR VERTINIMAS

37. Pasiūlymai bus nagrinėjami bei vertinami konfidencialiai, tiekėjams ar jų įgaliotiesiems atstovams nedalyvaujant. Jeigu nustatoma, kad tiekėjas tiesiogiai ar netiesiogiai kokiu nors būdu bandė daryti įtaką, kad jam būtų palankiau taikomos pirkimo procedūros, perkantysis subjektas atmeta jo pasiūlymą.
38. Pasiūlymų vertinimo metu perkantysis subjektas įvertina:
38.1. ar pasiūlymas atitinka pirkimo dokumentuose nustatytus reikalavimus;
38.2. ar tiekėjo pasiūlyme nėra nurodytos kainos apskaičiavimo klaidų;
38.3. ar tiekėjo pasiūlyme nurodyta kaina nėra per didelė ir perkančiajam subjektui nepriimtina. 
39. Jeigu tiekėjas pateikė netikslius, neišsamius ar klaidingus dokumentus ar duomenis apie savo atitiktį pirkimo dokumentų reikalavimams ar šių dokumentų ar duomenų trūksta, perkantysis subjektas gali nepažeisdamas lygiateisiškumo ir skaidrumo principų prašyti tiekėją šiuos dokumentus ar duomenis patikslinti, papildyti arba paaiškinti per jo nustatytą protingą terminą. Pasiūlymai tikslinami, papildomi arba paaiškinami vadovaujantis Viešųjų pirkimų tarnybos patvirtintomis Pasiūlymų patikslinimo, papildymo ar paaiškinimo taisyklėmis.
40. Perkantysis subjektas gali prašyti dalyvių patikslinti, papildyti arba paaiškinti savo pasiūlymus, tačiau jis negali prašyti, siūlyti arba leisti pakeisti pasiūlymo esmės – pakeisti kainą arba padaryti kitų pakeitimų, dėl kurių pirkimo dokumentų reikalavimų neatitinkantis pasiūlymas taptų atitinkantis pirkimo dokumentų reikalavimus.
41. Įvertinus pasiūlymus sudaroma pasiūlymų eilė. Į pasiūlymų eilę įtraukiami tie tiekėjai, kurių pasiūlymai atitiko pirkimo dokumentuose nustatytus reikalavimus. Pasiūlymai šioje eilėje surašomi kainų didėjimo tvarka. Jei kelių pateiktų pasiūlymų kaina yra vienoda, sudarant pasiūlymų eilę, pirmesnis į šią eilę įrašomas teikėjas, kurio pasiūlymas pateiktas anksčiausiai. 
Tais atvejais, kai pasiūlymą pateikė tik vienas tiekėjas, ar pirkimo procedūrų metu atmetus kitus pasiūlymus, liko vienas tiekėjas, pasiūlymų eilė nesudaroma ir jo pasiūlymas laikomas laimėjusiu, jeigu nebuvo atmestas pagal šio kvietimo sąlygas.
42. Apie pasiūlymų eilės ir laimėjusio pasiūlymo nustatymą ir apie sprendimą sudaryti pirkimo sutartį ne vėliau kaip per 3 darbo dienas nuo sprendimo priėmimo, raštu CPV IS priemonėmis pranešama pasiūlymus pateikusiems tiekėjams. Tiekėjams, kurių pasiūlymai neįrašyti į šią eilę, kartu su pranešimu apie nustatytą eilę ir laimėjusį pasiūlymą, raštu CVP IS priemonėmis pranešama ir apie jų pasiūlymų atmetimo priežastis. Jei bus nuspręsta nesudaryti pirkimo sutarties, minėtame pranešime nurodomos tokio sprendimo priežastys.
43. Pirkimo sutarties sudarymo atidėjimo terminas netaikomas.

IX. PASIŪLYMŲ ATMETIMO PRIEŽASTYS

44. Pasiūlymas atmetamas, jeigu:
44.1. tiekėjas pasiūlymą ar jo dalį pateikė ne CVP IS priemonėmis;
44.2.  pasiūlymas neatitinka pirkimo dokumentuose nustatytų reikalavimų;
44.3. tiekėjas per perkančiojo subjekto nurodytą terminą neištaiso aritmetinių klaidų ir (ar) nepaaiškina pasiūlymo. Šiuo atveju jo pasiūlymas atmetamas kaip neatitinkantis pirkimo dokumentuose nustatytų reikalavimų;
44.4. tiekėjo buvo pasiūlyta per didelė, perkančiajam subjektui nepriimtina kaina;
44.5. tiekėjas, apie nustatytų reikalavimų atitikimą yra pateikęs melagingą informaciją, kurią perkantysis subjektas gali įrodyti bet kokiomis teisėtomis priemonėmis;
44.6. tiekėjas pateikė netikslius, neišsamius pirkimo dokumentuose nuodytus kartu su pasiūlymu teikiamus dokumentus: tiekėjo įgaliojimą asmeniui pasirašyti pasiūlymą, jungtinės veiklos sutartį ar jų nepateikė ir perkančiojo subjekto prašymu per nurodytą terminą jų nepateikė.
45. Apie pasiūlymo atmetimą ir atmetimo priežastis tiekėjas informuojamas raštu CVP IS priemonėmis.

X. GINČŲ NAGRINĖJIMO TVARKA

46. Ginčų nagrinėjimas, žalos atlyginimas, pirkimo sutarties pripažinimas negaliojančia, alternatyvios sankcijos reglamentuojamos vadovaujantis Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo VII skyriaus nuostatomis.

XI. SUTARTIES SĄLYGOS

47. Sudaroma pirkimo sutartis turi atitikti laimėjusio tiekėjo pasiūlymą ir šio pirkimo sąlygas.
48. Pirkimo sutartis bus sudaroma raštu. Pirkimo sutarties sąlygos nurodytos sutarties projekte (kvietimo 2 priedas).
49. Sutarčiai taikomos fiksuotos kainos kainodaros taisyklės.
50. Sutartis įsigalioja kai sutartį pasirašo abi sutarties šalys (antrosios šalies pasirašymo dieną) ir galioja iki visiško įsipareigojimų įvykdymo.
51. Vykdant pirkimo sutartį, sąskaitos faktūros teikiamos tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos tiekėjo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis sąskaitų administravimo bendrosios informacinės sistemos (SABIS) priemonėmis. Perkantysis subjektas elektronines sąskaitas faktūras priima ir apdoroja naudodamasis informacinės sistemos (SABIS) priemonėmis, išskyrus jeigu mobilizacijos, karo ar nepaprastosios padėties atveju yra informacinės sistemos SABIS pažeidimų, dėl kurių negalimas perkančiojo subjekto ir tiekėjo bendravimas ir keitimasis informacija naudojantis SABIS. Elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu.    


										Kvietimo 1 priedas

PASIŪLYMAS
[bookmark: _Hlk57981341]DĖL NEŠMENŲ NUSAUSINIMO IR TRANSPORTAVIMO ĮRENGINIO PIRKIMO
	

	(data)

	

	(vieta)



	UAB „Dzūkijos vandenys“

	(Adresatas)




1. [bookmark: _Toc329443224]INFORMACIJA APIE TIEKĖJĄ
	Tiekėjo arba tiekėjų grupės narių[footnoteRef:1] pavadinimas (-ai) (Jeigu dalyvauja ūkio subjektų grupė, surašomi visi dalyvių pavadinimai) [1:  Subtiekėjai ar ūkio subjektai, kurių pajėgumais remiasi tiekėjas, nelaikomi tiekėjų grupės nariais.
] 

	

	Tiekėjo arba tiekėjų grupės narių juridinio asmens kodas (-ai) (tuo atveju, jei pasiūlymą teikia fizinis asmuo - verslo pažymėjimo Nr. ar pan.)
	

	Tiekėjo arba tiekėjų grupės narių adresas (-ai)
	

	Tiekėjų grupės narys, atstovaujantis grupei (pildoma, jei pasiūlymą teikia tiekėjų grupė)
	

	Asmens, įgalioto bendrauti su perkančiuoju subjektu, kontaktinė informacija (vardas, pavardė, darbo tel., darbo el. p. adresas)
	

	Asmens, pasirašiusio pasiūlymą saugiu elektroniniu parašu, vardas, pavardė, pareigos
	

	Telefono numeris
	

	El. pašto adresas
	



2. INFORMACIJA APIE ŽINOMUS SUBTIEKĖJUS IR JIEMS PERDUODAMA VYKDYTI SUTARTIES DALIS
(pildoma, jei tiekėjas pasitelkia subtiekėjus)
	Eil. Nr.
	Subtiekėjo pavadinimas, juridinio asmens kodas, adresas
	Sutarties objekto dalies, perduodamos vykdyti subtiekėjui, aprašymas

	1.
	
	

	2.
	
	



3. PASIŪLYMO KAINA
	Eil. Nr.
	Pirkimo objekto pavadinimas
	Pasiūlymo kaina,
Eur be PVM
	Pasiūlymo kaina,
Eur su PVM

	1
	2
	3
	4

	1.
	Sraigtinis konvejeris presas grotų nešmenims nusausinti (1 vnt.) ir jo įrengimas, paleidimas, derinimas
	
	


Tais atvejais, kai pagal galiojančius teisės aktus tiekėjui nereikia mokėti PVM, jis nurodo priežastis, dėl kurių PVM nemoka.


4. PRIDEDAMI DOKUMENTAI IR INFORMACIJA APIE KONFIDENCIALUMĄ
Jei nenurodyta kitaip, visi dokumentai teikiami su pasiūlymu CVP IS priemonėmis:

	Eil.
Nr.
	Dokumentas
	Lapų skaičius
	Ar dokumente yra konfidencialios informacijos?
(Taip / Ne)
	Paaiškinimas, kokia konkreti informacija dokumente yra konfidenciali ir kodėl

	1
	2
	3
	4
	5

	1.
	Jungtinės veiklos sutarties kopija (jei pasiūlymą pateikia ūkio subjektų grupė)
	
	
	

	2.
	Įgaliojimo ar kito dokumento, suteikiančio teisę pateikti ir (ar) pasirašyti pasiūlymą bei kitus dokumentus, kopija (jeigu pasiūlymą pateikia ir ar dokumentus pasirašo ne tiekėjo, ūkio subjektų grupės dalyvių, subtiekėjų ar ūkio subjektų, kurių pajėgumais tiekėjas remiasi, vadovas)
	
	
	

	3.
	Jei tiekėjas pasitelkia ūkio subjektus – įrodymai, kad šie ištekliai bus prieinami per visą sutartinių įsipareigojimų vykdymo laikotarpį
	
	
	

	4.
	Aplinkosauginius reikalavimus įrodantis dokumentas
	
	
	





5. Tiekėjo pašalinimo pagrindas pagal VPĮ 46 straipsnio 2¹ dalį
Tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose. 

Jūsų atsakymas (nurodyti)
     (Taip / Ne)

	Pasirašydamas šį pasiūlymą, tvirtinu, kad:
· esu susipažinęs su pirkimo dokumentais, taip pat su galiojančiais Lietuvos Respublikos įstatymais, poįstatyminiais teisės aktais, kurie reguliuoja viešųjų pirkimų atlikimo tvarką bei gali turėti įtakos bet kokiems tarp perkančiojo subjekto ir tiekėjo susiklostantiems santykiams, kylantiems iš šio pirkimo ir (ar) susijusiems su šiuo pirkimu;
· sutinku su pirkimo dokumentuose nustatytomis sąlygomis;
·  pasiūlymo dokumentuose pateikti duomenys ir informacija yra teisinga ir apima viską, ko reikia tinkamam sutarties įvykdymui;
·  pasiūlymas galioja kvietimo 33 punkte nurodytą terminą.



	
	
	
	
	
	

	(Tiekėjo arba jo įgalioto asmens pareigų pavadinimas)
	
	(Parašas)
	
	(Vardas ir pavardė)
	











Kvietimo 2 priedas

SUTARTIS Nr. PIRK – 
       
2025-__-__
Alytus
						

UAB ,,Dzūkijos vandenys“, kurios registruota buveinė yra Pulko g. 75, Alytus, įmonės kodas 149566841, toliau vadinama užsakovu, atstovaujama direktoriaus .............. ir ..........................., kurios registruota buveinė ............................., įmonės kodas ..............................., toliau vadinama vykdytoju, atstovaujama direktoriaus ............................., toliau užsakovas ir vykdytojas abu kartu gali būti įvardijami kaip šalys, o atskirai – kaip šalis, susitarė ir sudarė šią sutartį (toliau – sutartis):

I. SUTARTIES OBJEKTAS

1. Šia sutartimi vykdytojas įsipareigoja sutartyje nustatytomis sąlygomis, laikydamasis teisės aktuose įtvirtintų reikalavimų ir geriausios praktikos, įrengti sraigtinį konvejerį presą grotų nešmenims nusausinti, jį paleisti ir suderinti (toliau – presas), o užsakovas įsipareigoja už įrengtą presą sumokėti nustatytą pinigų sumą šios sutarties numatytomis sąlygomis ir terminais.  
2. Paskirtis – grotų sulaikytų nešmenų nusausinimas.
3. Perkama sraigtinis konvejeris presas grotų nešmenims nusausinti (1 vnt.).
4. Presas bus statomas vietoje susidėvėjusio nusausinimo ir transportavimo įrenginio MEVA.
5. Reikalavimai vykdytojui:
5.1. seno preso demontavimas, naujo sumontavimas;
5.2. reikalinga pateikti ir sumontuoti presą, kad tiktų prie esamų grotų.
6. Reikalavimai perkamam presui:
6.1. presas turės nusausinti dviejų grotų „MN X8 2100-950-3“ sulaikytus nešmenis;
6.2. preso našumas turi būti ne mažiau 3m3/h;
6.3. nešmenys po nusausinimo turi būti ne mažiau 35 % SM;
6.4. preso sienelių storis turi būti ne mažiau 3 mm. Medžiaga EN 1.4404;
6.5. preso dangčio storis turi būti ne mažiau 2 mm. Medžiaga EN 1.4404;
6.6. vidinio sraigto medžiaga S355JO specialus dažytas plienas;
6.7. elektros variklio galia ne mažiau 3 kW ir ne daugiau 3,5 kW;
6.8. įtampa 400 voltų;
6.9. dažnis 50 Hz;
6.10. apsaugos klasė ne mažiau IP55;
6.11. preso įrenginys turi turėti apžiūros liuką.
7. Ši sutartis sudaryta kaip atlikto atitinkamo viešojo pirkimo išdava. Pirkimo dokumentai ir vykdytojo pateiktas pasiūlymas ,,Dėl nešmenų nusausinimo ir transportavimo įrenginio pirkimo“ yra neatskiriamos sutarties dalys.

II. SUTARTIES KAINA

8. Sutarčiai taikomos fiksuotos kainos kainodaros taisyklės.
9. Pradinės sutarties vertė –  (skaičiais) (žodžiais) Eur be pridėtinės vertės mokesčio (toliau – PVM).
10. Pridėtinės vertės mokestis skaičiuojamas pagal galiojančius Lietuvos Respublikos teisės aktus, susijusius su sutarties vykdymu. 
11. Į pradinės sutarties vertę įskaičiuoti visi mokesčiai bei visos kitos vykdytojo patirtos ir (ar) galimos patirti tiesioginės ir netiesioginės išlaidos ir mokesčiai, susiję su preso įrengimu.
12. Pradinės sutarties vertė peržiūrima	 pasikeitus PVM tarifui. Už atliktus darbus po naujo PVM tarifo įsigaliojimo, atsiskaitoma taikant sąskaitos faktūros išrašymo metu galiojantį PVM tarifą. Ši nuostata taikoma tuomet, jei PVM tarifas keičiasi (didėja arba mažėja) dėl teisės aktų pasikeitimo ir netaikoma, kai PVM tarifas didėja ar atsiranda pareiga jį mokėti dėl nuo vykdytojo priklausančių aplinkybių, pavyzdžiui, pasikeičia jo veikla, tampa PVM mokėtoju ir pan. – tokius galimus pokyčius vykdytojas turi įvertinti teikdamas pasiūlymą ir tokiu atveju kaina su PVM nebus keičiama;
13.	 Pradinės sutarties vertė dėl kainų lygio pokyčio nebus perskaičiuojama ir keičiama.

III. APMOKĖJIMO SĄLYGOS

14. Užsakovas už atliktus darbus atsiskaito mokėjimo pavedimu per 30 dienų po atliktų darbų priėmimo perdavimo akto pasirašymo ir PVM sąskaitos faktūros gavimo dienos.
15. Išankstiniai mokėjimai nenumatomi.
16. Vykdytojui avansas nemokamas.
17. Užsakovas mokėjimus atlieka pavedimu į sutarties XV skyriuje nurodytą vykdytojo banko sąskaitą.
18. Užsakovas turi teisę neatlikti atitinkamo mokėjimo kol vykdytojas ištaisys trūkumus jeigu:
18.1. sąskaitoje nenurodytas sutarties numeris ir jos sudarymo data ar nurodyta neteisinga suma;
18.2. sąskaita pateikiama ne elektroninėmis priemonėmis;
18.3. įrengtas presas neatitinka sutartyje nustatytų reikalavimų;
18.4. kitais sutartyje nustatytais atvejais.
19. Vykdant sutartį, sąskaitos faktūros teikiamos tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos vykdytojo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis sąskaitų administravimo bendrosios informacinės sistemos (SABIS) priemonėmis. Užsakovas elektronines sąskaitas faktūras priima ir apdoroja naudodamasis informacinės sistemos (SABIS) priemonėmis, išskyrus jeigu mobilizacijos, karo ar nepaprastosios padėties atveju yra informacinės sistemos SABIS pažeidimų, dėl kurių negalimas užsakovo ir vykdytojo bendravimas ir keitimasis informacija naudojantis SABIS. Elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu.    

IV. DARBŲ ATLIKIMO TERMINAS IR VIETA

20. Preso įrengimo terminas – ne ilgiau kaip 6 mėn. nuo sutarties įsigaliojimo dienos.
21. Preso įrengimo vieta – Žaunieriškių g. 5, Alytus.

V. ŠALIŲ TEISĖS IR PAREIGOS

22. Šalys įsipareigoja:
22.1. vykdant sutartį visą gautą informaciją naudoti tik su sutartimi prisiimtų įsipareigojimų vykdymui, užtikrinti iš kitos šalies gautos ar su sutarties vykdymu susijusios informacijos konfidencialumą ir jos neplatinti. Konfidencialia informacija pagal sutartį laikoma visa vykdant sutartį gauta ir (ar) sužinota informacija apie kitą šalį, jos darbuotojus, klientus ir pan. Konfidencialumo reikalavimai galioja sutarties vykdymo metu ir neribotą laiką po jo. Šalis, pažeidusi šiame sutarties papunktyje nustatytus įpareigojimus, privalo atlyginti kitos šalies patirtus nuostolius. Šio punkto pažeidimu nebus laikoma atvejai, kai šią informaciją, vadovaujantis teisės aktais, šalis privalo pateikti teisėsaugos ar kitoms institucijoms, ar paskelbti viešai;
22.2. be kitos šalies sutikimo nenaudoti kitos šalies pavadinimo, informacijos apie šią sutartį jokioje reklamoje, leidiniuose ir pan. Ši nuostata galioja sutarties vykdymo metu ir neribotą laiką po jo.
23. Vykdytojas taip pat įsipareigoja:
23.1. nuosekliai vykdyti sutartį, nustatytu terminu įrengti presą, atlikti kitus įsipareigojimus, numatytus sutartyje, įskaitant ir darbų trūkumų šalinimą. Vykdytojas pasirūpina visa būtina įranga, darbų sauga ir darbo jėga, reikalinga sutarties vykdymui;
23.2. nedelsiant pranešti užsakovui raštu, jei jis negali atlikti darbų sutartyje numatytais terminais, nurodant objektyvias priežastis, dėl ko darbų atlikimas vėluoja;
23.3. užtikrinti, kad  sutartį vykdys tik tokią teisę turintys asmenys, jeigu pirkimo vykdymo metu nebuvo tikrinama vykdytojo kvalifikacija dėl teisės verstis atitinkama veikla arba buvo tikrinama ne visa apimtimi;
[bookmark: _Hlk46319987]23.4. laikytis visų galiojančių įstatymų ir kitų teisės aktų nuostatų ir užtikrinti, kad jo darbuotojai jų laikytųsi. Vykdytojas garantuoja užsakovui patirtų išlaidų  ir (ar) nuostolių atlyginimą, jei vykdytojas ar jo darbuotojai nesilaikytų įstatymų, teisės aktų reikalavimų ir dėl to užsakovui būtų pateikti kokie nors reikalavimai ar pradėti procesiniai veiksmai prieš užsakovą; 
23.5. užtikrinti, kad vykdydamas sutartį nepažeis jokių trečiųjų asmenų teisių, įskaitant, bet neapsiribojant intelektinės nuosavybės teisėmis, taip pat atlyginti nuostolius užsakovui, atsiradusius dėl bet kokių reikalavimų, kylančių dėl konfidencialumo pažeidimo, autorinių teisių, patentų, licencijų, brėžinių, išskyrus atvejus, kai toks pažeidimas atsiranda dėl užsakovo kaltės, o taip pat sumokėti visus su tuo sietinus mokesčius ir (arba) galimas baudas ne vėliau kaip per 5 (penkias) darbo dienas nuo užsakovo pareikalavimo dienos;
23.6. užsakovui paprašius, neatlygintinai, per užsakovo nustatytą terminą, kuris negali būti trumpesnis nei 5 (penkios) darbo dienos, raštu pateikti išsamią informaciją apie sutarties vykdymą: pateikti atliktų darbų ataskaitą, nurodydamas, kokie darbai buvo atlikti, bei pateikdamas papildomą su darbų atlikimu susijusią informaciją;
23.7. tinkamai vykdyti kitus įsipareigojimus, numatytus sutartyje ir galiojančiuose teisės aktuose.
24. Užsakovas taip pat įsipareigoja:
24.1. priimti šalių sutartu laiku atliktus darbus, jeigu jie atitinka šios sutarties ir darbams taikomus kitus reikalavimus;
24.2. darbų priėmimo metu sutartyje nustatytomis sąlygomis pasirašyti darbų perdavimo-priėmimo dokumentus;
24.3. sumokėti  už atliktus darbus sutartyje nustatyta tvarka ir terminais;
24.4. tinkamai vykdyti kitus įsipareigojimus, numatytus sutartyje ir galiojančiuose teisės aktuose;
24.5. už sutarties vykdymą paskirti atsakingą asmenį (nurodomas užsakovo atsakingas asmuo, kontaktiniai duomenys).

VI. PRESO ĮRENGIMO IR PRIĖMIMO TVARKA

25. Vykdytojas yra atsakingas už visus sutartyje numatytus atlikti darbus.
26. Vykdytojas neatlygintinai per protingą terminą, bet ne ilgiau kaip per vieną mėnesį, turi pašalinti ar ištaisyti atliktų darbų trūkumus arba atlyginti išlaidas jiems ištaisyti arba pašalinti.
27. Vykdytojas privalo grąžinti už netinkamai atliktus darbus sumokėtas sumas ir užsakovas nutraukia sutartį, kai netinkamai atlikti darbai yra esminis sutarties pažeidimas.
28. Jeigu vykdytojas nepašalina trūkumų, užsakovas turi teisę reikalauti proporcingai sumažinti mokėtinas sumas ir mokėti tik už tuos darbus ar jų dalį, kurie atitinka sutartyje nustatytus reikalavimus. 


VII.  GARANTIJA

29. Vykdytojas garantuoja darbų kokybę bei paslėptų trūkumų nebuvimą. 
30. Minimalus garantinis laikotarpis presui – ne mažiau 24 mėn.
31. Garantinis laikotarpis pradedamas skaičiuoti nuo atliktų darbų perdavimo-priėmimo dokumento pasirašymo dienos. Jeigu darbų priėmimo metu užsakovas nustatys trūkumų sutarties reikalavimams, garantinio laikotarpio skaičiavimo pradžia bus laikoma diena, kai vykdytojas ištaisys trūkumus.
32. Garantija turi būti taikoma visiems ir bet kokiems nustatytiems atliktų darbų trūkumams. Garantija  taikoma visam sutarties objektui.
33. Net ir pasibaigus garantiniam laikotarpiui, vykdytojas, gavęs užsakovo pranešimą, privalo savo sąskaita pašalinti paslėptus darbų trūkumus, kurie egzistavo darbų perdavimo-priėmimo metu, tačiau užsakovas pagrįstai negalėjo žinoti apie juos ar jų nustatyti priėmimo ir (ar) patikrinimo ar garantinio laikotarpio metu.  

VIII. SANKCIJOS UŽ SUTARTIES NUOSTATŲ NESILAIKYMĄ

34. Jei vykdytojas vėluoja atlikti darbus arba įvykdyti garantinius įsipareigojimus sutartyje numatytais terminais, moka užsakovui 0,03 (trijų šimtųjų) procentų delspinigius nuo neatliktų darbų vertės už kiekvieną uždelstą dieną. Užsakovas turi teisę išskaičiuoti netesybų sumą iš vykdytojui mokėtinų sumų. 
[bookmark: _Ref45269627]35. Jeigu užsakovas vėluoja sumokėti vykdytojui priklausančias sumas sutartyje nustatytais terminais, vykdytojui pareikalavus, moka vykdytojui 0,03 (trijų šimtųjų) procentų delspinigius nuo neapmokėtos sąskaitos dydžio, už kiekvieną uždelstą dieną.
36. Jei viena iš šalių neįvykdo arba netinkamai įvykdo šioje sutartyje numatytus įsipareigojimus, kaltoji šalis turi atlyginti dėl sutarties sąlygų nevykdymo arba netinkamo vykdymo kitos šalies jos patirtus nuostolius.
37.  Netesybų sumokėjimas nepanaikina šalies teisės reikalauti, kad kita šalis kompensuotų jos patirtus tiesioginius nuostolius. 
38. Jeigu vykdytojas supranta, kad vėluos atlikti darbus, arba bet kuri šalis supranta, kad negalės laiku įvykdyti savo įsipareigojimų, ji privalo nedelsiant informuoti kitą šalį apie vėlavimą ir kokią įtaką tai turės sutarties vykdymui. Jei vėlavimas yra susijęs su vykdytojo darbų atlikimu, vykdytojas turi informuoti, koks yra realus darbų atlikimo terminas. 
39. Vykdytojui nebus taikomi delspinigiai, jei darbai nebus atlikti laiku dėl:
39.1. uždelsimo valstybinėms ar kitoms institucijoms išduodant reikiamus leidimus ar kitus dokumentus, atliekant joms priskirtus veiksmus, jeigu toks uždelsimas įvyksta dėl valstybės, savivaldos ar kitų įstaigų ar institucijų kaltės arba pasikeitusios leidimų išdavimo ar įrangos prijungimo tvarkos ar kitų darbų reglamentuojančių teisės aktų, lyginant su priimtais ir / ar galiojančiais sutarties sudarymo metu (pvz., dėl to, kad pasikeitė taikomas reguliavimas) ir dėl to nėra vykdytojo kaltės;
39.2. trečiųjų asmenų skundų, ieškinių, kitų teisinių procedūrų, jeigu tai įvyksta ne dėl vykdytojo kaltės; dėl teisių į pastatą apribojimo ar suvaržymo ir pan.

IX. ATSAKOMYBĖS PAGAL SUTARTĮ NETAIKYMAS ARBA ATLEIDIMAS NUO ATSAKOMYBĖS

40. Atsakomybė pagal sutartį netaikoma, taip pat šalys gali būti visiškai ar iš dalies atleistos nuo civilinės atsakomybės šiais pagrindais:
40.1. dėl nenugalimos jėgos (force majeure) – taikomos Lietuvos Respublikos civilinio kodekso 6.212 straipsnio ir Lietuvos Respublikos Vyriausybės 1996 m. liepos 15 d. nutarimo Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“ patvirtintų taisyklių nuostatos. Jeigu vykdytojo subrangovas susiduria su nenugalimos jėgos aplinkybėmis, remtis šia sąlyga vykdytojas gali tik tokiu atveju, jei negali pasitelkti kito subrangovo nepatirdamas nepagrįstų išlaidų;
40.2. dėl Europos Sąjungos valstybių veiksmų –  kai prievolę pagal sutartį įvykdyti neįmanoma  dėl privalomų ir nenumatytų Europos Sąjungos valstybės institucijų veiksmų (aktų), kurių šalys neturėjo teisės ginčyti ir šie veiksmai negalėjo būti iš anksto numatyti;
40.3. šalis, prašanti ją atleisti nuo atsakomybės, privalo pranešti kitai šaliai raštu apie šiame sutarties skyriuje nurodytų aplinkybių atsiradimą nedelsiant, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Būtina pranešti ir tuomet, kai išnyksta pagrindas nevykdyti įsipareigojimų;
41. Pagrindas atleisti nuo atsakomybės atsiranda nuo kliūties atsiradimo momento arba jeigu apie ją nėra laiku pranešta – nuo pranešimo momento.

X. SUBRANGOVAI. JŲ KEITIMO TVARKA

[bookmark: _Ref45024033] 42. Vykdytojas patvirtina, kad sutarties vykdymui pasitelks šiuos subrangovus:
 [Subrangovo pavadinimas, juridinio asmens kodas, kontaktiniai duomenys ir jo atstovas. Nurodoma, kurią sutarties dalį vykdys atitinkamas subrangovas].
 43. Vykdytojas turi teisę sutarties vykdymui pasitelkti naujus 41 punkte nenurodytus subrangovus. Sudarius sutartį, tačiau ne vėliau negu sutartis pradedama vykdyti, vykdytojas įsipareigoja užsakovui pranešti tuo metu žinomų subrangovų pavadinimus, kontaktinius duomenis ir jų atstovus. Užsakovas taip pat reikalauja, kad vykdytojas informuotų apie minėtos informacijos pasikeitimus visu sutarties vykdymo metu, taip pat apie naujus subrangovus, kuriuos jis ketina pasitelkti vėliau. 
 44. Sutarties vykdymo metu, kai subrangovai netinkamai vykdo įsipareigojimus, taip pat tuo atveju, kai subrangovai nepajėgūs vykdyti įsipareigojimų vykdytojui, vykdytojas gali pakeisti subrangovus. Apie tai jis turi informuoti užsakovą, nurodydamas subrangovo pakeitimo priežastis. Gavę tokį pranešimą, šalys įformina protokolu susitarimą dėl subrangovų pakeitimo, protokolą pasirašo visos sutarties šalys. Šie dokumentai yra neatskiriama sutarties dalis. Naujas subrangovas gali pradėti vykdyti jiems vykdytojo pavestus įsipareigojimus pagal sutartį ne anksčiau, nei bus pasirašytas šis susitarimas.
45. Naujo subrangovo pasitelkimą ar sutartyje nurodyto subrangovo keitimą iniciuojanti šalis turi raštu kreiptis į kitą šalį ir gauti jos rašytinį sutikimą. Šalis, į kurią kreipėsi, turi atsakyti ne vėliau, kaip per 5 (penkias) darbo dienas ir tik pagrįstais atvejais turi teisę nesutikti su subrangovo (subtiekėjo) pakeitimu kitais nei šiame sutarties skyriuje nustatytais pagrindais.
46. Vykdytojas yra atsakingas už subrangovo vykdomą sutarties dalį, lyg ją vykdytų pats ir privalo užtikrinti, kad subrangovai laikytųsi sutarties nuostatų.

XI. SUTARTIES GALIOJIMAS, KEITIMAS IR NUTRAUKIMAS

  47. Sutartis įsigalioja kai sutartį pasirašo abi sutarties šalys (antrosios šalies pasirašymo dieną) ir galioja iki visiško įsipareigojimų įvykdymo.
48. Sutarties sąlygos sutarties galiojimo laikotarpiu gali būti keičiamos vadovaujantis Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 97 straipsnio nuostatomis. 
49. Sutarties galiojimo laikotarpiu šalis, inicijuojanti sutarties sąlygų pakeitimą, pateikia kitai šaliai raštišką prašymą keisti sutarties sąlygas bei dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą sutarties sąlygą kita šalis motyvuotai atsako ne vėliau kaip per 10 darbo dienų. Šalims tarpusavyje susitarus dėl sutarties sąlygų keitimo, šie keitimai įforminami susitarimu, kuris yra sutarties neatskiriama dalis.
50. Užsakovas turi teisę vienašališkai nutraukti pirkimo sutartį prieš 30 dienų raštu pranešęs apie tai vykdytojui, jeigu vykdytojas nevykdo savo įsipareigojimų arba vykdo juos kitomis sąlygomis. Sutartinių reikalavimų nevykdymas ar netinkamas vykdymas laikomas esminiu sutarties sąlygų pažeidimu.
51. Vykdytojas turi teisę vienašališkai nutraukti sutartį, prieš 30 dienų raštu pranešęs apie tai užsakovui, jeigu užsakovas nevykdo savo įsipareigojimų arba vykdo juos kitomis sąlygomis.
52. Užsakovas gali vienašališkai nutraukti sutartį, jeigu:
52.1. sutartis buvo pakeista pažeidžiant Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 97 straipsnį; 
52.2. paaiškėjo, kad vykdytojas, su kuriuo sudaryta sutartis, turėjo būti pašalintas iš pirkimo procedūros pagal Viešųjų pirkimų įstatymo 46 straipsnio 1 dalį; 
52.3. paaiškėjo, kad su vykdytoju neturėjo būti sudaryta sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/24/ES;
52.4. vykdytojas bankrutuoja arba yra likviduojamas, sustabdo ūkinę veiklą arba teisės aktuose nustatyta tvarka susidaro analogiška situacija;
52.5. vykdytojas iš esmės pažeidė sutartį;
52.6. vykdytojas vėluoja atlikti darbus daugiau kaip 30 (trisdešimt) dienų.
53. Nutraukus sutartį ar jai pasibaigus, lieka galioti sutarties sąlygos, susijusios su ginčų nagrinėjimo tvarka, garantija bei atsiskaitymais tarp šalių pagal šią sutartį, taip pat visos kitos šios sutarties sąlygos, kurios pagal savo esmę lieka galioti po sutarties nutraukimo ar pasibaigimo, arba turi išlikti galioti, kad būtų visiškai įvykdyta ši sutartis.
54.  Sutarties esminiu pažeidimu bus laikoma:
54.1.  jeigu vykdytojas neatlieka darbų per sutartyje nurodytus terminus ir papildomą nustatytą laiką, per kurį skaičiuojami delspinigiai už vėlavimą;
54.2. sutarties kaina yra esminė sutarties sąlyga. Jei vykdytojas bandys ją didinti ar atsisakys vykdyti sutartį už sutarties kainą, tai bus laikoma esminiu sutarties pažeidimu.
55. Bus laikoma, kad vykdytojas vykdė sutartį su dideliais trūkumais, jeigu:
55.1. vykdytojas daugiau vėluoja atlikti darbus, t. y. atlieka juos tik per papildomai suteiktą terminą – vykdytojas moka sutarties VIII skyriuje „Sankcijos už sutarties nuostatų nesilaikymą“ nustatyto dydžio delspinigius;
55.2. vykdytojas naudoja informaciją apie Sutarties vykdymą, užsakovą, užsakovo logotipą reklamoje ar leidiniuose;
55.3.  jeigu vykdytojas per užsakovo nustatytą terminą nepašalina nustatytų darbų trūkumų arba atsisako juos pašalinti (išskyrus atvejus, kai trūkumai yra nereikšmingi ir atitinka techninėje specifikacijoje nustatytus reikalavimus).
56. Jei bet kuri sutarties nuostata tampa ar pripažįstama visiškai ar iš dalies negaliojančia, tai neturi įtakos kitų sutarties nuostatų galiojimui.
  57. Sutartis gali būti nutraukta šalių susitarimu.

XII. SUTARTIES VYKDYMO STABDYMAS

58. Sutarties vykdymas stabdomas šiais atvejais:
58.1. esant IX skyriuje numatytoms aplinkybėms – sutarties vykdymo terminai stabdomi nuo kliūties atsiradimo momento arba jeigu apie ją nėra laiku pranešta, nuo pranešimo momento ir atnaujinami kai minėtos aplinkybės nebetrukdo vykdyti sutarties;
58.2. esant nuo užsakovo priklausančių aplinkybių, dėl kurių užsakovas negali priimti darbų. Užsakovas turi teisę reikalauti sustabdyti darbų priėmimą iki atitinkamų aplinkybių pasibaigimo;
58.3. jei manoma, kad dėl esminių klaidų ar pažeidimų sutartis tampa negaliojančia, – kad būtų galima patikrinti, ar iš tikrųjų buvo padarytos esminės klaidos ar pažeidimai. Jei įtarimai nepasitvirtina, sutartis vėl pradedama vykdyti. Esminė klaida ar pažeidimas – tai bet koks sutarties, galiojančio teisės akto pažeidimas ar teismo sprendimo nevykdymas, atsiradęs dėl veikimo ar neveikimo.
59. Jeigu sutartyje numatytų prievolių įvykdymo terminai buvo sustabdyti sutartyje nustatytais pagrindais, jie atnaujinami pasibaigus sustabdymą lėmusioms aplinkybėms, atsižvelgiant į šalių gebėjimą toliau vykdyti sutartį ir, jeigu sutarties vykdymas buvo sustabdytas ilgiau nei 3 (trims) mėnesiams – į  kitos šalies norą nepriklausomai nuo vėlavimo gauti veiklos rezultatus. Atnaujinus sutarties vykdymą, neįvykdytos prievolės privalo būti įvykdytos per tiek laiko, kiek buvo jo likę prievolių įvykdymui (sutarties galiojimui) jų sustabdymo metu.

XIII. GINČŲ SPRENDIMO TVARKA

60. Bet kokius ginčus, prieštaravimus ar pretenzijas, kylančias arba susijusias su šia sutartimi ar jos pažeidimu, nutraukimu ar negaliojimu, šalys sprendžia derybų keliu. Jei ne vėliau kaip per 15 (penkiolika) dienų nuo vienos šios šalies raštiško kreipimosi į kitą šios sutarties šalį dėl ginčo išsprendimo, sutarties šalys ginčo neišsprendžia derybų būdu, tai ginčas sprendžiamas Lietuvos Respublikos teisės aktų nustatyta tvarka.

XIV. BAIGIAMOSIOS NUOSTATOS

61. Ši sutartis sudaryta dviem vienodą juridinę galią turinčiais egzemplioriais – po vieną kiekvienai šios sutarties šaliai.
62. Bet kokie pranešimai ar prašymai, kurių reikalaujama ir kuriuos leidžiama pateikti pagal šią sutartį, pateikiami raštu. Laikoma, kad toks pranešimas ar prašymas yra tinkamai pateiktas, kai jis pristatomas šaliai asmeniškai pasirašytinai arba išsiunčiamas registruotu laišku su įteikimo patvirtinimu šioje sutartyje nurodytu šalies adresu.
63. Šalys, vykdydamos sutarties įsipareigojimus, vadovaujasi Lietuvos Respublikos įstatymais, norminiais dokumentais, šia sutartimi, pirkimo sąlygomis ir pateiktu pasiūlymu.
64. Šaliai pakeitus šioje sutartyje nurodytus adresus ar kitus rekvizitus, ji privalo ne vėliau kaip per penkias darbo dienas po tokio pakeitimo informuoti apie tai kitą šalį.
65. Visi šioje sutartyje neaptarti klausimai sprendžiami pagal Lietuvos Respublikos teisės aktų nuostatas. Esant prieštaravimų tarp šios sutarties ir Lietuvos Respublikos teisės aktų nuostatų, taikomos pastarųjų nuostatos.
66. Už sutarties ir pakeitimų paskelbimą CVP IS atsakingas užsakovas (nurodomas kontaktinis asmuo, tel. Nr., el. paštas).

XV.  ŠALIŲ JURIDINIAI ADRESAI, REKVIZITAI IR PARAŠAI

Užsakovas				 		Vykdytojas		
UAB ,,Dzūkijos vandenys“		 		

Pulko g. 75, 62128 Alytus				
Tel. +370 315 73 470			 		Tel.      
Įmonės kodas 149566841				Įmonės kodas 
PVM mokėtojo kodas LT495668410	 		PVM mokėtojo kodas 
a. s. LT877300010002208247			a. s. 
„Swedbank“, AB 					
banko kodas 73000 					banko kodas               
						el. paštas

Direktorius						Direktorius	 
